Diari Oficial de la Generalitat Valenciana


Sumari del DOGV 5112, del 11-10-2005 (2005/11240)

ACORD de 23 de setembre de 2005, del Consell de la Generalitat, pel qual s'autoritza determinada generació de fons FEDER per un import global de 79.013,66 euros, així com una transferència de crèdits del capítol 2 al 4 del programa pressupostari 442.40 per un import de 6.975,00 euros, de la Conselleria de Territori i Habitatge, i que suposa l'habilitació d'una línia de subvenció nominativa. Exp. 14.008/05-044, 14.009/05-090 i 14.016/05-091.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5112

Data del DOGV
:   11-10-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/11830


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 23 de setembre de 2005, del Consell de la Generalitat, pel qual s'autoritza determinada generació de fons FEDER per un import global de 79.013,66 euros, així com una transferència de crèdits del capítol 2 al 4 del programa pressupostari 442.40 per un import de 6.975,00 euros, de la Conselleria de Territori i Habitatge, i que suposa l'habilitació d'una línia de subvenció nominativa. Exp. 14.008/05-044, 14.009/05-090 i 14.016/05-091. [2005/X11155]
  
El Consell de la Generalitat, en la reunió del dia 23 de setembre de 2005, va adoptar l'acord següent:
  
La Conselleria de Territori i Habitatge participa en els projectes següents vinculats a ajudes del Fons Europeu de Desenvolupament Regional (FEDER):
  
AMAT, en l'àmbit de la Iniciativa Comunitària INTERREG IIIB MEDOCC, amb un termini d'execució de 2002-2004, i un cost total de118.984,00 euros, i CIUMED, en l'àmbit de la Iniciativa Comunitària INTERREG IIIB Sud-oest Europeu, la programació del qual s'estén a les anualitats 2003, 2004 i 2005, amb un cost total de 300.000,00 euros, ambdós projectes amb una ajuda FEDER associada del 60% i un 40% d'aportació condicionada de la Generalitat.
  
«Ripidurable-Gestión durable de ripisylves», en el marc de la Iniciativa Comunitària INTERREG IIIC Sud, i la programació del qual s'estén del 2005 al 2007, amb un cost total de 148.000,00 euros, dels quals un 75% és cofinançament del FEDER i un 25% d'aportació condicionada de la Generalitat.
  
TRANSEA, en el marc del Programa INTERACT com a part de la Iniciativa Comunitària INTERREG, el cost global del qual ascendix a 71.442,50 euros durant els tres exercicis pressupostaris que comprén, 2005, 2006 i 2007, cofinançat pel FEDER en un 50%, i un 50% d'aportació condicionada de la Generalitat.
  
De les actuacions pendents en els projectes AMAT i CIUMED mencionats, 48.000,00 euros corresponen al 60% del cost previst per a l'anualitat 2003 del projecte CIUMED, i 6.172,00 euros al cofinançament FEDER vinculada al projecte AMAT, per la qual cosa la Conselleria de Territori i Habitatge planteja generar el crèdit per un import de 54.172 euros d'ajuda FEDER, i la seua aplicació al capítol 6 del programa pressupostari 432.10, Ordenació del Territori i Urbanisme.
  
D'altra banda, en relació al projecte «Ripidurable-Gestión durable de ripisylves», la Conselleria de Territori i Vivenda proposa una generació de crèdits destinada a la creació d'una nova línia de subvenció denominada «RIPIDURABLE» en el capítol IV del programa 442.40, dotant-la amb 27.900 euros corresponents a l'anualitat 2005 prevista, i dels quals 20.925 procedixen del cofinançament del FEDER (75%) i 6.975 euros (25%) d'aportació condicionada de la Generalitat procedents de la minoració del capítol II del mateix programa pressupostari.
  
En relació amb l'últim projecte mencionat, TRANSEA, es planteja la generació de l'ajuda FEDER per a l'exercici 2005, l'import de la qual ascendix a 3.916,66 euros, i la seua aplicació al capítol II del programa 442.30, fent front al 50% d'aportació condicionada de la Conselleria de Territori i Habitatge amb fons previstos en el capítol II del programa mencionat per este mateix import.
  
En conseqüència, i en virtut del que disposen els articles 17 i 18 de la Llei 14/2004 de Pressupostos de la Generalitat per a l'exercici 2005, el Consell de la Generalitat
  
ACORDA
  
Primer
  
S'autoritza l'increment del pressupost d'ingressos en les aplicació 790.06 €Transferències de capital. De l'exterior. Fons Europeu de Desenvolupament Regional. Altres recursos. Iniciatives comunitàries- per un import de 79.013,66 euros.
  
Segon
  
S'autoritza la minoració del pressupost de despeses en l'aplicació 49.26.73.540.30.9 per un import de 6.975,00 euros.
  
Tercer
  
S'autoritza l'increment del pressupost de despeses en les aplicacions pressupostàries i pels imports que s'indiquen a continuació:
  
Aplicació Import
  
81.09.41.160.10.8 54.172,00
  
78.95.50.929.54.4 27.900,00
  
90.90.12.326.76.1 3.916,66
  
Total 85.988,66
  
Quart
  
S'autoritza la inclusió en l'annex de transferències corrents del programa pressupostari 442.40, Restauració i Protecció dels Recursos Naturals, d'una línia de subvenció nominativa amb les dades descriptives i import següents:
  
CODI : DENOMINACIÓ: RIPIDURABLE
  
IMPORT:
  
27.900,00 BENEFICIARIS PREVISTOS: VAERSA
  
 ENTITAT COL·LABORADORA:
  
NORMATIVA
  
REGULADORA: DESCRIPCIÓ I FINALITATS: Aportar criteris de gestió sostenible a les autoritats locals, regionals i estatals implicades en la gestió d'ecosistemes de riberes fluvials i entorns de zones humides.
  
TIPUS:
  
Nominativa APORTACIÓ G.V. NO CONDICIONADA: 0,00
  
 APORTACIÓ G.V. CONDICIONADA: 6.975,00
  
 APORTACIÓ EXTERNA:
  
 I790.06 FEDER. Interreg IIIC Sud 20.925,00
  
València, 23 de setembre de 2005
  
El vicepresident i secretari del Consell de la Generalitat,
  
VÍCTOR CAMPOS GUINOT